2Gona moo Morongwa wa Modimo a iponatša go yena a le kgabong ya mollo. Moshe ge a lebelela, a bona sethokgwa sa meetlwa se tuka mollo; a bona se sa swe. 35Ka la pele go be le pitšokgethwa. Le se ke la ba la swara modiro. Demografie ye Afrika Borwa‏‎ (20 links)
Ka maleme a mang 12Dibego le di lebanye le tše le di hlabago. Le dire ka mokgwa woo, le ye ka palo ya tše le di tlišago. Mathomong Sesotho sa Leboa go ya go Seisemane lela
Go na le 2 diphetolelo tše dikgolo tša lela go Sesotho sa Leboa BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Tše di latelago
DIHLOGO TŠE DINGWE TŠA INTHANETENG
Modimo o Nyaka Gore ke Dire’ng ka Bophelo bja ka?
Dihlatse tša Jehofa
DILO TŠE DI LEGO GONA
Se se latelago ke mohuta wa poledišano yeo Dihlatse tša Jehofa di ka bago le yona le moagišani. A re tšeeng gore Hlatse yeo e bitšwago Michelle e etetše legaeng la mosadi yo a bitšwago Sophia.
MODIMO O IKWA BJANG KA GO TLAIŠEGA GA RENA?
Michelle: Ge ke be ke le mo la mafelelo, re ahlaahlile taba ya kamoo Modimo a ikwago ka gona ka go tlaišega ga rena. * O boletše gore ke selo seo e lego kgale o ipotšiša ka sona, kudukudu ka morago ga gore mmago a gobale kotsing ya koloi. Go ba gona, mmago o ya bjang fela?
Sophia: O na le matšatši a gagwe. Lehono gona o tsogile gabotse.
Michelle: Ke thabela go kwa seo. E swanetše go ba e le tlhohlo e kgolo go dula o thabile boemong bjo bo swanago le bjo.
Sophia: Go bjalo. Ka dinako tše dingwe ke ipotšiša gore o tlo tlaišega go fihla neng.
Sophia: Ke be ke thoma go kwa ka seo.
Michelle: Gape re ithutile gore Jehofa Modimo o hloile go re bona re tlaišega. Ka mohlala, Beibele e re ge batho ba gagwe ba be ba tlaletšwe, “le yena o be a tlalelwa.” * Na ga se mo go homotšago go tseba gore Modimo o re kwela bohloko ge re tlaišega?
Sophia: Seo ke sona ke sa se kwešišego. Ke ka baka la’ng Modimo a dumelela dilo tše ka moka tše mpe di direga mola a na le matla a go ka di thibela?
Michelle: Re ka thoma go hwetša karabo ya potšišo ya gago ka go phetla pukung ya mathomo ya Beibele, e lego Genesi. Na o tlwaelane le taba ya Adama le Efa gotee le seenywa seo se ileditšwego?
Sophia: Ee, ke ithutile taba yeo sekolong sa Sontaga. Modimo o be a ba boditše gore ba se ke ba ja dienywa tša sehlare se se itšego, eupša ba ile ba fo ja dienywa tša sehlare seo.
Michelle: O nepile. Ka gona, ka mantšu a gagwe a latelago, Sathane o ile a latofatša Modimo o šoro. Ela hloko seo a se boletšego ge a re: “Le ka se hwe lehu.” Sathane o be a re Modimo ke moaketši!
Michelle: Le gona nakong ya ge Sathane a be a re Modimo ke moaketši, o ile a tsoša kgang yeo e bego e tla tšea nako gore e rarollwe. Na o kgona go bona lebaka la seo?
Michelle: Go ba gona, mohlomongwe nka go direla mohlala ka se. A re re ka letšatši le lengwe ke tla go wena gomme ka go botša gore ke go feta ka matla. O be o tla mpontšha bjang gore ke fošitše?
Sophia: Ke nagana gore re be re tla swanelwa ke go dira moleko o itšego.
Michelle: Ee, go bjalo. Mohlomongwe re be re tla kgetha selo se itšego se boima ke moka ra bona gore ke mang yo a bego a ka kgona go se kuka. Ge e le gabotse, go bonolo go bona gore ke mang yo a nago le matla.
Michelle: Eupša go thwe’ng ge e ba go e na le go go botša gore ke go feta ka matla, ke re ke botega go go feta? Yeo ke taba e nngwe, na ga go bjalo?
Sophia: Go bjalo.
Michelle: Bjale, lebelela gape pego ye yeo e lego go Genesi. Na Sathane o ile a bolela gore o feta Modimo ka matla?
Michelle: Modimo a ka be a ile a hlatsela le semeetseng gore o fošitše. Go e na le moo, Sathane o ile a bolela gore o botega go feta Modimo. Ge e le gabotse, o boditše Efa gore, ‘Modimo o le botša maaka, eupša nna ke le botša therešo.’
Sophia: Seo se a makatša.
Sophia: O mmoditše gore ge a be a ka ja dienywa tša sehlare seo, mahlo a gagwe a be a tla bulega.
Michelle: Beibele e ruta ditherešo tše tše pedi tše kgahlišago ka Modimo. Ya pele, Jehofa o tshwenyega ka rena ge re tlaišega. Ka mohlala, ela hloko mantšu a Kgoši Dafida, ao a ngwadilwego go Psalme 31:7. Dafida o ile a tlaišega kudu bophelong bja gagwe, eupša ela hloko seo a ilego a kgona go se botša Modimo ka thapelo. Ke kgopela gore o bale temana yeo hle.
Michelle: Ka gona, gaešita le ge Dafida a ile a tlaišega, o ile a homotšwa ke go tseba gore Jehofa o be a bona tšohle tšeo di bego di mo diragalela. Na o homotšwa ke go tseba gore Jehofa o bona tšohle, gaešita le bohloko bjoo re bo kwago bjoo batho ba bangwe ba ka no se bo kwešišego ka botlalo?
Michelle: Therešo ya bobedi e kgahlišago ke ya gore Modimo a ka se dumelele gore re tlaišege ka mo go sa felego. Beibele e ruta gore kgauswinyane o tla fediša pušo e kgopo ya Sathane. E bile o tla fedišetša sa ruri dilo ka moka tše mpe tšeo di diregilego, go akaretša le dilo tšeo di tlaišitšego wena le mmago. Na nka boa bekeng e tlago gomme ke go bontšhe lebaka leo ka lona re ka kgodišegago gore Modimo kgauswinyane o tla fediša tlaišego ka moka? *
Sophia: Tšeo e kwala e le ditaba tše dibotse.
Na go na le taba e itšego ya Beibele yeo o bego o dutše o ipotšiša yona? Na o ipotšiša dipotšišo mabapi le ditumelo goba ditiro le ge e le dife tša bodumedi tša Dihlatse tša Jehofa? Ge e ba go le bjalo, o se ke wa dikadika go botšiša yo mongwe wa Dihlatse tša Jehofa. O tla thabela go boledišana le wena ka ditaba tše bjalo.
^ ser. 7 Bona sehlogo se se rego, “Poledišano le Moagišani—Na Modimo o Tshwenyega ka go Tlaišega ga Rena?” ka go tokollo ya makasine wo ya July 1, 2013. E hwetšagala gape go www.jw.org/nso.
^ ser. 61 Bakeng sa tsebišo e oketšegilego, bona kgaolo 9 ya puku ya Ke Eng Seo ge e le Gabotse Beibele e se Rutago? yeo e gatišitšwego ke Dihlatse tša Jehofa. E hwetšagala gape go www.jw.org/nso.
Na Bofelo bja Lefase bo Kgauswi?
Ela hloko kamoo ditiro le mekgwa ya batho bao re phelago le bona di bontšhago gore gona bjale re phela nakong ya pele ga ge lefase le ka fela, go etša ge Beibele e boletše e sa le pele.
Na Modimo o Tshwenyega ka go Tlaišega ga Rena?
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara